RSP ร่วงเกือบ 4% คาดขายทำกำไร หลังแรลลี่ยาว ฟากโบรกฯเคาะเป้า 2.5 บ. มองปีนี้เทิร์นอะราวด์
RSP ร่วงเกือบ 4% คาดขายทำกำไร หลังแรลลี่ยาว ฟากโบรกฯเคาะเป้า 2.5 บ. มองปีนี้เทิร์นอะราวด์ ล่าสุดอยู่ที่ 2.04 บาท ลบ 0.08 บาท หรือ 3.77% มูลค่าซื้อขาย 1.60 ล้านบาท
RSP ร่วงเกือบ 4% คาดขายทำกำไร หลังแรลลี่ยาว ฟากโบรกฯเคาะเป้า 2.5 บ. มองปีนี้เทิร์นอะราวด์ ล่าสุดอยู่ที่ 2.04 บาท ลบ 0.08 บาท หรือ 3.77% มูลค่าซื้อขาย 1.60 ล้านบาท
15 ม.ค. 2564

ผู้สื่อข่าวรายงานว่า ราคาหุ้น บริษัท ริช สปอร์ต จำกัด (มหาชน) หรือ RSP ล่าสุด ณ เวลา 11.21 น. อยู่ที่ 2.04 บาท ลบ 0.08 บาท หรือ 3.77% สูงสุดที่ 2.12 บาท ต่ำสุดที่ 2.02 บท ด้วยมูลค่าซื้อขาย 1.60 ล้านบาท โดยราคาหุ้น RSP ปรับตัวลดลงจากการขายทำกำไร หลังราคาหุ้นปรับตัวขึ้นอย่างแต่เนื่อง

ด้าน บล.จีเอ็มโอ-แซด คอม แนะนำ “ซื้อ” RSP ราคาเหมาะสมปี 21 ที่ 2.50 บาท คาดว่าผลการดำเนินงานของบริษัทจะเติบโตได้อย่างต่อเนื่องในช่วงไตรมาส 4/2563 จาก 1) มาตรการกระตุ้นการบริโภคของภาครัฐ ช้อปดีมีคืน 2) การบันทึกกำไรจากเงินลงทุนซึ่งเป็นไปตามแนวโน้มตลาดทุนที่ปรับตัวดีขึ้น และ 3) การรุกขายสินค้าในช่องทาง Online มากขึ้น ขณะที่การเติบโตในปี 2564 มาจาก 1) ฐานรายได้ที่ต่ำในปี 2562, 2) การเพิ่มจำนวนร้าน Havaianas ในปีหน้า 10 แห่งจากปัจจุบันที่มี 29 แห่ง และ 3) ยอดขายจากนักท่องเที่ยวต่างชาติหลังเปิดประเทศในปีหน้า
โดยคาดว่ากำไรสุทธิในไตรมาส 4/2563 ที่ 20 ล้านบาท โต 496% เทียบไตรมาสก่อนหน้า และโต 8% เทียบช่วงเดียวกันของปีก่อน ส่งผลให้ปี 2563 มีผลขาดทุนสุทธิ 3 ล้านบาท (ในงวด 9 เดือนแรกปี 2563 มีผลขาดทุนสุทธิราว 23 ล้านบาท ซึ่งเกิดจากผลขาดทุนจากเงินลงทุนราว 37 ล้านบาท) ขณะที่คาดว่าปี 2564 จะมีกำไรสุทธิที่ 125 ล้านบาท โต 4,747% เทียบช่วงเดียวกันของปีก่อน